สวัสดีค่ะ คุณคือตอนนี้ประจำเดือนเลยมาเกือบ 10 วันแล้วค่ะ มีอาการวิงเวียนศรีษะเป็นบางครั้ง เมื่อไหร่ที่มีอาการวิงเวียนจะมีความรู้สึกจะอาเจียนค่ะ และมีการการเจ็บหัวนม และ มาเจ็บเต้านมค่ะ ตรวจกับที่ตรวจสองครั้งแล้วแต่ไม่ผลไม่ท้องค่ะ ไม่รุ้รีบตรวจไปรึป่าวค่ะ ตรวจไปตอนประจำเดือนเลยมา 3 กับ 5 วันค่ะขอบค่ะ
สวัสดีค่ะอาการประจำเดือนไม่มาหรือไม่สม่ำเสมอนั้นเป็นสิ่งที่พบได้ค่อนข้างบ่อย ส่วนสาเหตุก็มีหลายอย่าง เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) พบได้ในภาวะ การใช้ยาคุมกำเนิดที่ไม่ถูกต้อง การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) การทำงานของไทรอยด์ผิดปกติ การตั้งครรภ์ นอกจากนี้ การออกกำลังกายหนัก หรือความเครียด ก็ทำให้ประจำเดือนมาไม่สม่ำเสมอได้ เป็นต้นส่วนการทดสอบการตั้งครรภ์ด้วยตนเอง โดยทั่วไปนั้น ความน่าเชื่อถือของการตรวจการตั้งครรภ์หากตรวจอย่างถูกวิธีค่อนข้างสูงค่ะ แต่อย่างไรก็ตาม ยังมีหลายปัจจัยที่ส่งผลให้ผลการตรวจเกิดความคลาดเคลื่อนได้ เช่น ช่วงเวลาในการตรวจเร็วเกินไป เนื่องจากปริมาณฮอร์โมนเอชซีจีในปัสสาวะยังสูงไม่มากพอ จึงไม่สามารถตรวจพบการตั้งครรภ์ ค่าความไวในการตรวจของชุดทดสอบการตั้งครรภ์ ชุดทดสอบการตั้งครรภ์แต่ละยี่ห้อมีการตรวจหาค่าความไวที่ต่างกัน เป็นต้น หากผลไม่แน่ใจอาจต้องทำการตรวจอีกครั้งแนะนำว่า หากยังสงสัย หรือมีอาการผิดควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ